সাধারণত অমেরুদণ্ডী প্রাণিতে এধরণের ঘটনা বেশি ঘটতে দেখা যায়। জীববিজ্ঞানে একে ‘ট্রমাটিক ইনসেমিনেশন’ বলা হয়। অর্থাৎ শুক্রাণুকে নারীদেহে প্রবৃষ্ট করানোর সময় এমন কোনো পদ্ধতির সাহায্য নেওয়া, যাতে নারীর শরীর অন্তত এমন ভাবে ক্ষতিগ্রস্ত হয় যেন আর কোনো পুরুষের শুক্রাণুর জন্য সে রিসেপ্টিভ না থাকে। এই ঘটনা অমেরুদন্ডী প্রাণিদেহে পাওয়ার কারণ হল, অমেরুদণ্ডী প্রাণিদের মুক্ত-সংবহন তন্ত্র রয়েছে এবং সমস্ত অর্গ্যানই হিমোলিম্ফ দিয়ে পরিবহণ পায়। তাই কোনভাবে ওভারিতে নয়, বডি ক্যাভিটিতে শুক্রাণু জমা করতে পারলে ওভারিতে তা পৌঁছে যায়। এবং নারীও আঘাত পায়, যাতে দ্বিতীয় পুরুষ তার কাছে আর চট করে যেতে চায় না। এই পদ্ধতি বিবর্তনের লড়াই-এ জিতেছে, সেটি প্রমাণিত, কারণ নারীরও বেশ কিছু অভিযোজন (রেজিস্টিভ অর্গান, যেগুলো পরে আলোচনা করা হবে) দেখা যায়, নিজেকে ট্রমাটিক ইনসেমিনেশন থেকে বাঁচানোর জন্য।